
Comisia pentru muncă şi protecţie socială



Nr.27/232/26.05.2003
R A P O R T

asupra proiectului de Lege pentru aprobarea Ordonanţei de urgenţă a Guvernului nr.19/2003 privind organizarea şi funcţionarea Corpului consilierilor de integrare

În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru aprobarea Ordonanţei de urgenţă a Guvernului nr.19/2003 privind organizarea şi funcţionarea Corpului consilierilor de integrare, trimis cu adresa nr.312 din data de 12 mai 2003.

La întocmirea prezentului raport, Comisia a avut în vedere avizele primite de la Consiliul Legislativ şi avizele de la următoarele comisii:

1. Comisia pentru buget, finanţe şi bănci;

2. Comisia juridică, de disciplină şi imunităţi;

Comisia a fost sesizată cu dezbaterea şi avizarea proiectului de lege mai sus menţionat în procedură de urgenţă.

Proiectul de lege are ca obiect de reglementare organizarea şi funcţionarea colectivelor de consilieri de integrare de pe lângă cabinetele miniştrilor, ce vor avea atribuţii în domeniul realizării programelor şi reformelor necesare în procesul pregătirii aderării României la Uniunea Europeană.
Comisia propune Plenului aprobarea proiectului de lege în forma prezentată de Senat întrucât măsura de constituire a unui colectiv supraspecializat de consilieri de integrare face parte din Planul de măsuri prioritare pentru integrarea europeană, adoptat de Guvernul României pentru perioada noiembrie 2002 – decembrie 2003.
Proiectul de lege face parte din categoria legilor ordinare, conform prevederilor constituţionale.


La dezbaterea acestui proiect a participat ca invitat din partea Ministerului Integrării Europene, domnul secretar general Gheorghe Pleşa.
La lucrările comisiei au fost prezenţi 19 deputaţi, din totalul de 20 membri ai comisiei.


Proiectul de lege a fost adoptat de Senat în şedinţa din data de 5 mai 2003.
În urma dezbaterii proiectului de lege în şedinţa din data de 21 mai 2003, Comisia propune admiterea acestuia în forma prezentată de Senat, cu 9 voturi pentru şi un vot împotrivă.

